Trelis/gawiki huggingface dataset:
Rhys Ifans. Is aisteoir agus amhránaí Breatnach é Rhys Ifans (rugadh Rhys Owain Evans: 22 Iúil 1967 ). Rugadh é in Hwlffordd, Sir Benfro, bhog an teaghlach go Rhuthun i Sir Ddinbych, áit a bhfuair sé a bhunoideachas i Ysgol ("Scoil") Pentrecelyn agus a chuid meánscolaíochta i Ysgol Maes Garmon, yr Wyddgrug. Bhí a mháthair, Beti Wyn, ina múinteoir naíscoile i nDinbych go dtí go ndeachaigh sí ar scor ag deireadh na 90idí agus bhí a athair Eurwyn ina bhunmhúinteoir i mBwcle. Bhí a athair ina bhall de Chuideachta Drámaíochta John Owen i Rhuthun agus bhí Rhys mar phrintíseach ar a athair. Bhí an deis aige freisin ag aois óg gníomhú ag Theatr Clwyd, Yr Wyddgrug. Tá a dheartháir níos sine Llŷr Ifans ina aisteoir freisin.
Is Breatnaiseoir ó dhúchas é, bhí sé le feiceáil i réimse clár teilifíse Breatnaise, mar shampla Swig o ..., "Sdwnsh, Mwy Na Phapur Newydd" agus "Pobl y Chyff" de chuid S4C sular thug sé faoi ghairm bheatha i dtionscal na scannán idirnáisiúnta. 
I Meán Fómhair 2012 ceapadh é mar Uachtarán Oinigh (patrún) ar 'Cymdeithas Wici Cymru' ("Cumann Vici na Breataine Bige").
Gairmréim.
Sheinn sé san 'Theatr Frenhinol Genedlaethol, Llundain ("Amharclann Náisiúnta Ríoga, Londain") agus in 'Theatr Frenhinol y Gyfnewidfa, Manceinion' ("Amharclann an Royal Exchange, Manchain"). Bhí sé mar phríomhamhránaí ar na 'Super Furry Animals' ag aon am amháin, sular tháinig siad chun suntais. I mí an Mheithimh 2008 bhunaigh sé banna nua darb ainm "The Peth"; is é príomhamhránaí an ghrúpa é. Tagraíonn ceann dá gcuid amhrán do sheanchara dá chuid, Sienna Miller, a chonacthas le Rhys i Rhuthun, Nollaig 2007.
Fuair ​​sé Céim Onóracha ó 'Prifysgol Bangor' (Ollscoil Bhangor) i mí Iúil 2007 as a chuid oibre scannánaíochta.
I measc a chuid drámaí stáitse tá: 'Accidental Death Of An Anarchist', a léiríodh in Amharclann Donmar, Londain, 2003, 'Hamlet' in Amharclann Clwyd, 'A Midsummer Night's Dream' ag Regent's Park Theatre agus 'Under Milk Wood' agus 'Volpone’san Royal National Theatre ("Amharclann Náisiúnta Ríoga", Londain.
Victor Galindez. Dornálaí Airgintíneach, a bhí ina churadh trom-mheáchan éadrom, ab ea Vicente Paúl Rondón, a rugadh ar 2 Samhain 1948 i Vedia, Buenos Aires agus a fuair bás ar an 25 Deireadh Fómhair 1980.
Mike Rossman. Dornálaí Meiriceánach, a bhí ina churadh trom-mheáchan éadrom, is ea Mike Rossman, a rugadh Michael Albert DePiano ar 1 Iúil, 1955 i dTurnersville, Nua-Gheirsí.
Olivia Colman. Is aisteoir Sasanach í Sarah Caroline Olivia Sinclair a rugadh Sarah Caroline Olivia Colman ar an 30 Eanáir 1974 i Norwich, Norfolk.
Forggus mac Muirchertaig. Ard-Rí na hÉireann de réir na coda is mó de ríliostaí ba ea Forgas mac Muircheartaigh (Forggus mac Muirchertaig (bás c. 566), aitheanta fosta mar Forgas mac Mhic Earca. 
Muircheartach mac Muireadaigh (ar a glaodh fosta Mac Erca) ba ea a athair. Domhnall Ilchealgach, "with whom he is said to have ruled jointly", ba ea a dheartháir. Tháinig Diarmaid mac Cearbhaill i gcomharbacht air.
Tuairiscítear a bhás sa "Vita Columbae" le hAdhamhnán.
Tuairiscítear sna hannála Éireann níos lú iontaofa gur chloígh Domhnall agus é féin Eoghan Béal garmhac Ailealla Mhoilt, agus c. 550, mac Eoghain, Ailill Inbanda, thart ar Chuan Mó (Contae Mhaigh Eo an lae inniu). I gcomhghuaíocht le Ainmhire mac Seanna, throid siad fosta in éadan Diarmaid.
Cathair Niall Ó Dochartaigh. Ollamh "emeritus" le Ceiltis in Ollscoil Ghlaschú ab ea Cathair Ó Dochartaigh, ar a a dtabharfaí a chomhghleacaithe Cathal air.
Rugadh i nDoire é ar an 4 Nollaig 1942 agus fuair sé bás ar an 14 Feabhra, 2015 i nGlaschú.
Ag 3 bliana d’aois bhog a theaghlach go Béal Feirste, áit ar fhreastail Cathair ar St Joseph's Elementary Public School (1947-53) agus ar St Malachy’s College ("Coláiste Naomh Maolmhaodhóg"), Béal Feirste (1953-60) sula ndeachaigh sé isteach in Ollscoil na Banríona i mBéal Feirste i 1960, agus bhain sé Baitsiléir Ealaíon (BA) amach san Léann Ceilteach i mí Iúil 1965. Ghlac sé saoire staidéir bliana i 1963-64 chun Gaeilge na hAlban agus an Bhreatnais a fhoghlaim, agus chaith sé ceithre mhí in Uibhist a Deas, Eilean Bharraigh agus Èirisgeigh, áiteanna ar bhailigh sé ábhar béaloidis agus canúna (ag obair i mbeár an óstáin in Èirisgeigh freisin), agus roinnt míonna in Aberystwyth.
Bibi Baskin. Is iarchraoltóir raidió agus teilifíse le Raidió Teilifís Éireann (RTÉ) í Olive “Bibi” Baskin. 
Saol.
Is as Ard an Rátha, Contae Dhún na nGall í. D'oibrigh Baskin mar mhúinteoir Gaeilge ag tús a gairme. 
Bhí sí ina heagarthóir ar an nuachtán Gaeilge Anois ó 1984 go 1986, sular thosaigh sí ag obair le RTÉ. Chuir Baskin an clár ‘Evening Extra’ (1986-88) i láthair chomh maith le ‘Bibi’ agus ‘It’s Bibi’. D'fhág sí RTÉ sa bhliain 1994 ar feadh tréimhse chun obair i Nua-Eabhrac agus Sasana. 
Sa bhliain 1998 chuir sí an clár ‘The Saturday Show’ i láthair. Mar aon leis an obair aici le RTÉ, d'oibrigh sí mar iriseoir agus scríbhneoir le hirisí agus nuachtáin éagsúla. 
D'fhág Baskin RTÉ arís agus shocraigh sí ar dhul go Sussex Thiar, Sasana, áit ar fhan ar feadh cúig bliana ag obair ar thograí éagsúla, is ag scríobh leabhair.
Bhí suim mhór aici san Ayurveda. Chuaigh sí ar thuras chuig Kerala sa bhliain 2001. D'fhan sí ann ar feadh 15 bliana, mar bhainisteoir ar óstán sómasach in Alleppey, Kerala, an India. 
Ba mholtóir í ar chlár RTÉ, Fáilte Towers, sa bhliain 2008.
Speiceas is lú imní. Is éard is speiceas is lú imní (LI) ann, ná speiceas atá rangaithe ag an tAontas Idirnáisiúnta do Chaomhnú an Dúlra (AICD) a mheas nach fócas caomhnaithe speiceas é. Ní cháilíonn sé go bhfuil siad i mbaol, cóir a bheith i mbaol, nó (roimh 2001) caomhantas-spleách. 
Ní féidir an catagóir is lú imní (Béarla: "Least Concern") a shannadh do speiceas mura ndearnadh meastóireacht ar a stádas daonra. Is é sin, tá faisnéis leordhóthanach ag teastáil chun measúnú díreach, nó indíreach, a dhéanamh ar riosca a dhíothaithe, bunaithe ar a dháileadh nó ar a stádas daonra. 
Ó 2001 tá an giorrúchán "LC" (ón Bhéarla 'Least-concern) sa chatagóir, 'Categories &amp; Criteria' (version 3.1) de chuid an AICD. Mar sin féin, úsáideann thart ar 20% den tacsóin "is lú imní" (3261 de 15636) i mbunachar sonraí AICD an cód "LR / lc", a thugann le fios nach ndearnadh athmheastóireacht orthu ó 2000. Roimh 2001 bhí “LI” ( "is lú imhí" nó of "least-concern" sa Bhéarla) mar fhochatagóir den chatagóir “Riosca Íochtarach” ("Lower Risk" sa Bhéarla) agus sannadh an cód “LR / lc” nó "lc" dó. 
Cé nach measann an AICD "imní is lú" mar chatagóir sa "liosta dearg", sannann Liosta Dearg an AICD 2006 an catagóir do 15636 tacsón fós. Is é líon na speiceas ainmhithe atá liostaithe sa chatagóir seo ná 14033 (lena n-áirítear roinnt speiceas neamhléirithe mar fhrog ón ngéineas "Philautus" ). Tá 101 fospeiceas ainmhithe liostaithe agus 1500 tacsón plandaí (1410 speiceas, 55 fospeiceas, agus 35 cineál). Níl an t-aicmiú ag aon fhungas ná protista, cé nach ndearna an AICD ach ceithre speiceas sna ríochtaí sin a mheas. Cáilíonn daoine don chatagóir seo, agus in 2008 rinne an AICD measúnú foirmiúil orthu .
Eddie Mustafa Muhammad. Dornálaí Meiriceánach, a bhí ina churadh trom-mheáchan éadrom, is ea Eddie Mustafa Muhammad, a rugadh Edward Dean Gregory ar an 30 Aibreán, 1952 i mBrooklyn, Nua-Eabhrac.
George J. Mitchell. Is iar-Sheanadóir na Stát Aontaithe é George J. Mitchell (a rugadh ar 20 Lúnasa 1933). Bhí Mitchell sa Seanad ó 1980 go dtí 1995 agus chaith sé tamall de na blianta sin ina cheannaire ar na Daonlathaigh ó 1989 go dtí 1985. Ina dhiaidh sin, bhí sé ina thoscaire ag na Stáit Aontaithe i dTuaisceart na hÉireann agus sa Meánoirthear. Is iar-Sheansailéir ar Ollscoil na Banríona é. 
Saol.
Dlíodóir.
Céimí de chuid Lárionad Dlí Ollscoil Georgetown is ea Mitchell, áit a ndearna sé staidéar ar an dlí mar mhac léinn tráthnóna. Bhí sé ina aturnae trialach sa Rannóg in Aghaidh Trustaí, de chuid Roinn Dlí agus Cirt na Stát Aontaithe, ina chúntóir feidhmiúcháin ag An Seanadóir Edward S. Muskie agus ag ag cleachtadh an dlí go príobháideach i Portland, Maine (1965 go 1977.)
Aturnae na Stát Aontaithe le haghaidh Maine ab ea Mitchell (1977-79). Bhí sé ina bhreitheamh de Chúirt Dúiche na Stát Aontaithe le haghaidh Dúiche Maine (1979-80). 
Tá Mitchell fós ina chomhpháirtí sa chomhlacht dlí domhanda DLA Piper 
Polaitíocht.
Ceapadh Mitchell chun téarma an tSeanadóra Muskie mar Sheanadóir de chuid SAM a chríochnú. 
Toghadh agus atoghadh sa phost sin é sa bhliain 1982 agus 1988, agus é ina Cheannaire ar an Mionlach sa Seanad ó 1989 go 1995.
Taidhleoireacht.
Mar Thoscaire Speisialta SAM do Thuaisceart Éireann ó 1995 go 2001 bhí ról tábhachtach ag Mitchell i bpróiseas síochána Thuaisceart Éireann, go mór mór agus Comhaontú Aoine an Chéasta faoi chaibidil. 
Mar aitheantas air sin, bhí sé ina Sheansailéir ar Ollscoil na Banríona, Béal Feirste ó 1999 go 2009. 
Ní ba dhéanaí, bhí sé ina Thoscaire Speisialta de SAM don Mheánoirthear (2009-11). Ach níor éirigh leis chomh maith is a d'éirigh leis i dTuaisceart Éireann. 
Tá Mitchell ina Chathaoirleach Emeritus agus ina Chathaoirleach Oinigh ar An Tionscadal Domhanda um Cheartas.
Leslie Stewart. Dornálaí as Oileán na Tríonóide agus Tobága, a bhí ina churadh trom-mheáchan éadrom, is ea Leslie Stewart, a rugadh ar an 21 Márta 1961 i Laventille, Oileán na Tríonóide agus Tobága.
Ben Cross. Aisteoir Sasanach de phór na hÉireann ab ea Harry Bernard "Ben" Cross a rugadh ar an 16 Nollaig 1947 i bPaddington, Londain. Fuair sé bás ar an 18 Lúnasa 2020.
Ryūnosuke Akutagawa. Scríbhneoir Seapánach ab ea Ryūnosuke Akutagawa (1 Márta 1892 – 24 Iúil 1927). Chōkōdō Shujin (澄江堂主人) an t-ainm ealaíne a bhí air, agus scríobh sé haiku faoin ainm Gaki. Aithnítear é mar "athair an ghearrscéil Sheapánaigh". Tá an Duais Akutagawa, an duais liteartha is tábhachtaí sa tSeapáin, ainmnithe ina dhiaidh.
Nintendo. Comhlacht Seapánach is ea Nintendo Co., Ltd (Seapáinis: 任天堂株式会社) a tháirgeann earraí leictreonaice agus físchluichí le ceanncheathrú acu i Kyoto. 
Stair.
Bunaíodh an comhlacht faoin ainm Nintendo Karuta sa bhliain 1889 ag ceardaí darb ainm Fusajiro Yamauchi chun na cártai imeartha lámhdhéanta siúd "hanafuda" a dhéanamh. Sna 1960idi, thosaigh réimsí an chomhlachta ag leathnú i dtreo earraí eile agus chuir Nintendo a chéad chonsól cluichí, The Color TV-Game, ar an margadh sa bhliain 1977. Le scaoileadh an Nintendo Entertainment System sa bhliain 1985, bhain Nintendo aitheantas idirnáisiúnta amach den chéad uair.
Ó shin i leith, tá cuid mhaith de na consóil chluichí is mó rath i stair an thionscail cruthaithe acu, mar atá an Game Boy, Super Nintendo Entertainment System, Wii agus an Nintendo Switch. Anuas ar sin, is iomaí saincheadúnas suntasacha atá scaoilte acu, amhail Donkey Kong, Mario, The Legend of Zelda, Kirby, Metroid, Fire Emblem, Splatoon, Super Smash Bros. agus Pokémon.
Dòmhnall Mac an Deòir. Bhí Dòmhnall Mac an Deòir nó Donald Dewar i mBéarla (a rugadh ar 21 Lúnasa 1937 agus a d'éag ar 11 Deireadh Fómhair 2000) ina dhlíodóir agus ina pholaiteoir Albanach, agus an chéad duine a ceapadh mar Chéad Aire na hAlban.
Saol.
Céimí de chuid Ollscoil Ghlaschú (MA 1961 LLB 1964) ab ea Mac an Deòir agus cháiligh sé ina aturnae. 
Ghlac sé páirt ghníomhach i bpáirtí an Lucht Oibre agus i bpolaitíocht ní ba leithne óna laethanta ollscoile ar aghaidh (is iomaí duine a raibh aithne aige air ag an am sin a shíl go ndearna sé céim sa dlí go pointe áirithe mar leithscéal chun cur leis an tréimhse a chaith sé san ollscoil). Sa bhliain 1966 toghadh Mac an Deòir mar Fheisire de chuid Pháirtí an Lucht Oibre nuair a bhí sé ocht mbliana fichead d'aois, in Obar Dheathain Theas (tar dó seasamh sa toghcheantar gan rath sa bhliain 1964.)
Tar éis dó a shuíochán a chailleadh sa bhliain 1970, bhí sé ina Thuairisceoir i bPainéal "Leanaí Shiorrachd Lannraig" ar feadh tamaill, sula ndeachaigh sé isteach sa chomhlacht Ross Harper Murphy, áit a ndearnadh comhpháirtí de sa bhliain 1975.
Sa bhliain 1978 toghadh chun na Parlaiminte arís é, i bhfothoghchán Ghlaschú Gart Sgadan agus bhí sé ina fheisire ar feadh dhá bhliain fichead ina dhiaidh sin. Bhí sé ina Scáth-Rúnaí Stáit d'Albain (1983-92), ina Scáth-Rúnaí Stáit Slándála Sóisialta (1992-95) agus ina Phríomh-Aoire ar an bhFreasúra (1995-97). 
Mar urlabhraí an fhreasúra, bhí tionchar mór ag an méid a dúirt sé i roinnt díospóireachtaí maidir le hathchóiriú dlí na hAlban. 
Féinriail.
Tar éis do Pháirtí an Lucht Oibre an chumhacht a bhaint amach arís, rinneadh Rúnaí Stáit d'Albain de. Thug sé tús áite do reifreann cineachaidh na bliana 1997 a bhuachan. Tar éis é sin a dhéanamh, bhí sé i mbun Bhille na hAlban, 1998, a athbhunaigh Parlaimint na hAlban.
Tar éis bhunú an rialtais cineachta i nDún Éideann i mí na Bealtaine 1999, rinneadh an chéad cheannaire ar Pháirtí Lucht Oibre na hAlban agus Céad-Aire na hAlban de, i gcomhrialtas leis an bPáirtí Daonlathach Liobrálach. Bhí cealú na tionachta feodaí i measc phríomhbheartais an rialtais nua.
Bás.
Sa bhliain 2000, bhí ar an Uasal Mac an Deòir saoire leighis ar trí mhí (Bealtaine go Lúnasa) a thógáil, mar gheall ar obráid croí, agus ar 11 Deireadh Fómhair bhuail rith fola san inchinn é. Fuair sé bás an lá dár gcionn, gan teacht chuige féin arís.
I mí na Samhna 2000, d'fhoilsigh Iris Dhlí-Chumann na hAlban léirmheas báúil ar an saol oibre mar dhlíodóir a bhí ag an Uasal Mac an Deòir, scríofa ag Ross Harper.
Céadbhean na Cóiré Theas. Is í Céadbhean Phoblacht na Cóiré (dá ngairtear FLOTROC nó FLOSC go neamhfhoirmiúil), ar a dtugtar Céadbhean na Cóiré Theas de ghnáth, bean chéile Uachtarán na Cóiré Theas. Is í bean chéile Phríomh-Aire na Cóiré Theas Darabhean na Cóiré Theas.
Uachtarán Phoblacht na Cóiré. Is é uachtarán Phoblacht na Cóiré (Cóiréis: 대한민국 대통령; Hanja: 大韓民國 大 統領; RR: Daehanminguk Daetongnyeong; dá ngairtear POTROC nó POSC go neamhfhoirmiúil) an Ceann Stáit, an Ceann Rialtais agus Ceann Bhrainse Feidhmiúcháin Phoblacht na Cóiré, chomh maith le ceannasaí i gceannas ar Fhórsaí Armtha Phoblacht na Cóiré.
Ceann Stáit. Is éard is ceann stáit ná an duine poiblí a léiríonn aontacht agus ina dhlisteanacht an stáit go hoifigiúil. Ag brath ar fhoirm rialtais na tíre agus scaradh cumhachtaí, féadfaidh an ceann stáit a bheith ina cheann searmanais nó i gcomhthráth in cheann rialtais agus níos mó.
Aistriú de dhroim sreinge. Aistriú leictreonach airgid ó bhanc go banc is ea aistriú de dhroim sreinge, nó aistriú bainc, aistriú díreach nó ríomhaistriú go minic. Seachnaíonn ríomhaistriú an mhoill postála agus seicghlanta a bhaineann le modhanna eile aistrithe airgid. Trí ríomhaistriú a dhéantar íocaíochtaí an chuid is mó inniu.
San Aontas Eorpach inniu, tairgeann SSI (Soláthraithe Seirbhísí Íocaíochta) siopaí agus seirbhísí ar líne chun glacadh le híocaíochtaí leictreonacha trí bhíthin modhanna éagsúla íocaíochta, lena n-áirítear cártaí creidmheasa, íocaíochtaí banc-bhunaithe amhail dochar díreach, aistriú bainc, agus aistriú bainc fíor-ama atá bunaithe ar bhaincéireacht ar líne.
Virgil Hill. Dornálaí Meiriceánach, a bhí ina churadh trom-mheáchan éadrom, is ea Virgil Eugene Hill, a rugadh ar 18 Eanáir, 1964 i gClinton, Missouri.
Amluach airgid. Praghas nó luach a chuirtear ar am. is ea amluach airgid.
Dariusz Michalczewski. Dornálaí Polannach, a bhí ina churadh trom-mheáchan éadrom, is ea Dariusz Tomasz Michalczewski, a rugadh ar 5 Bealtaine 1968 i nGdańsk, an Pholainn.
Peter Hitchens. Iriseoir Máltach is ea Peter Jonathan Hitchens a rugadh ar an 28 Deireadh Fómhair 1951 i Sliema, Málta.
Ana de Armas. Ban-aisteoir Cúbach is ea Ana Celia de Armas Caso (a rugadh ar an 30 Aibreán 1988 i La Habana.
Léaráid datha is méide réaltraí. Taispeánann léaráid datha is méide réaltraí an gaol idir dearbhmhéid (tomhas lonrachta) agus mais réaltraí. Bhain Eric Bell et al. feidhm as an suirbhé COMBO-17 chun tuairisc thosaigh a thabhairt in 2003 ar thrí réimse na léaráide seo, tuairisc a léirigh dáileadh démhódúil na réaltraí dearga agus gorma mar atá sé le fáil in anailís na sonraí i Suirbhé Digiteach Spéire Sloan agus fiú san anailís a rinne G. Vaucouleurs in 1961 ar mhoirfeolaíocht réaltraí. 
Tá trí phríomhairí ag an léaráid: seicheamh dearg, gleann glas agus scamall gorm. Tá na chuid is mó de na réaltraí sa seicheamh dearg agus iad ina réaltraí éilgiseacha, mórán. Tá an chuid is mó de na réaltraí gorma le fáil sa scamall gorm agus iad ina réaltraí bíseacha, mórán. Idir an dá dháileadh sin tá limistéar réasúnta folamh a dtugtar an gleann glas air agus roinnt réaltraí dearga bíseacha ann. 
Murab ionann agus léaráid den chineál céanna, léaráid réaltaí Hertzsprung-Russell, níl airíonna na réaltraí ag brath ar fad ar an áit a bhfuil siad ar an léaráid datha is méide. Léiríonn an léaráid éabhlóid mhór in imeacht aoiseanna. Bhí an seicheamh dearg níos luaithe in réabhlóid na cruinne agus níos buaine trasna méadaíochtaí. Níor dáileadh an scamall gorm chomh cothrom sin, ach bhí seicheamh le feiceáil ann.
Tugann taighde nua le fios go bhfuil dhá chineál an-éagsúla réaltraí le fáil sa ghleann glas: réaltraí déanacha nach bhfuil foinse gháis ná stór gáis acu le fada an lá chun réaltaí a dhéanamh, agus réaltraí luatha a chaill a bhfoinse gháis agus a stór gáis gan mhoill toisc, is dócha, go ndearnadh cumasc nó go raibh núicléas gníomhach réaltrach ann.
Síltear go bhfuil Bealach na Bó Finne agus Réaltra Aindraiméide sa ghleann glas toisc go bhfuil a gcumas cruthaithe réaltaí á ídiú go mall de cheal gáis.
Lou Del Valle. Dornálaí Meiriceánach, a bhí ina churadh trom-mheáchan éadrom, is ea Lou Del Valle a rugadh ar an 13 Iúil, 1968 i Long Island City.
Bruno Girard. Dornálaí Francach, a bhí ina churadh trom-mheáchan éadrom, is ea Bruno Girard, a rugadh ar 25 Samhain, 1970 i mBlois, Loir-et-Cher.
Jim Broadbent. Is aisteoir Sasanach é James Broadbent a rugadh ar an 24 Bealtaine 1949 i Holton cum Beckering, Lincolnshire.
Timgad. Is suíomh seandálaíochta Rómhánach san Ailgéir é Timgad.
Foirm uathmhorfach. San anailís armónach agus san uimhirtheoiric, is feidhm dea-iompartha í an fhoirm uathmhorfach ó ghrúpa toipeolaíoch "G" go dtí na huimhreacha coimpléascacha (nó an spás veicteoireach coimpléascach) atá do-athraitheach faoi ghníomh fhoghrúpa scoite formula_1 den ghrúpa toipeolaíoch. Is éard atá i bhfoirmeacha uathmhorfacha ná ginearálú ar smaoineamh na bhfeidhmeanna tréimhsiúla i spás Eoiclídeach do ghrúpaí toipeolaíocha ginearálta.
Leabhar Dubh Chaerfyrddin. Ceann de na lámhscríbhinní Breatnaise is sine a mhaireann is ea Leabhar Dubh Chaerfyrddin nó Llyfr Du Caerfyrddin (lámhscríbhinn Pheniarth 1), a mheastar mar an bailiúchán is sine d’fhilíocht na Breataine Bige. Lámhscríbhinn measartha beag atá ann, a scríobhadh ar phár uair éigin i lár an 13ú haois, b’fhéidir i bPrióireacht Ieuan (Gaeilge) Eoin an Soiscéalaí agus Naomh Teulyddog i mbaile Chaerfyrddin. Tá 39 dán agus téacs gearr próis amháin ann, ar 54 leathanach fóilió; 108 leathanach san iomlán (tá roinnt leathanaigh ar iarraidh). Coinnítear an lámhscríbhinn i Leabharlann Náisiúnta na Breataine Bige, Aberystwyth, mar chuid de Lámhscríbhinní Pheniarth.
Naomh Ninian. Ba naomh é Ninian (sa 4ú-5ú hAois, de réir an fhinscéil) a bhí le feiceáil den chéad uair i dtagairtí ón 8ú hAois. Deirtear gur bhunaigh sé an Chríostaíocht in Albain. Tagann an fhaisnéis atá againn mar gheall air ó dhá dhán agus ní ghlacann gach duine leis go bhfuil an fhaisnéis sin fíor.
Tá Lá Fhéile ag Ninian ar an 16 Meán Fómhair. Tá baint ag an naomh le Taigh Mhàrtainn san Ghall-Ghàidhealaibh.
Coinbhinsiúin na Háige 1899 agus 1907. Is bunús an dlí idirnáisiúnta maidir le coinbhleacht armtha é Coinbhinsiún na Háige.
Stair.
Sa bhliain 1898, mhol Aire Gnóthaí Eachtracha na Rúise, An Cunta Mikhail Nikolayevich Muravyov, ag gníomhú thar ceann An tSáir Nioclás II, go ngairfí comhdháil chun plé a dhéanamh ar na bealaí arbh fhéidir srian a chur ar an armrás agus an cogadh a sheachaint. Tharla Chéad Chomhdháil Síochána na Háige mar gheall air, a bhí ina suí ó mí Bealtaine go mí Iúil 1899. 
Rinne coinbhinsiúin maidir le réiteach síochánta díospóidí idirnáisiúnta (as ar tháinig an Bhuan-Chúirt Eadrána),
Athdhearbhaíodh agus leathnaíodh an méid a rinne Comhdháil 1899 ag dara Comhdháil Síochána na Háige sa bhliain 1907. Cé go bhfuil an chuid is mó dá leagadh síos i 1899 agus 1907 caite i gcártaí anois trí chonarthaí níos déanaí, is bunús an dlí idirnáisiúnta maidir le coinbhleacht armtha iad na Comhdhálacha.
Coinbhinsiún na Háige agus Éire.
Is soiléir go maith rian Choinbhinsiún 1907 um Réiteach Síochánta Díospóidí Idirnáisiúnta ar Airteagal 29.2 de Bhunreacht na hÉireann.
Inniu, mar aon le bheith ina stát is páirtí le Reacht Chomhdháil na Háige, is stát is páirtí í Éire freisin sna Coinbhinsiúin a formhíníodh faoi scáth Chomhdháil na Háigeː féach anseo.
Uilleam Dubh MacLeòid. Meastar gurb é Uilleam Dubh MacLeòid (c. 1415–1480) an seachtú ceann feadhna ar Chlann MhicLeòid. Ceaptar gur mac níos óige ba ea é, ach mar gheall ar bhás a dhearthár ba shine, tháinig Uilliam Dubh i gcomharbacht ar a athair, Iain Borb, sa bhliain 1442. Seanfhear ab ea Uilliam Dubh nuair a maraíodh é, agus é i gceannas ar a chlann, ag Blàr Bàgh na Fala i 1480. Ba é an ceann feadhna MhicLeòid deireanach é a adhlacadh ar Ì Chaluim Chille (Í Cholm Cille). Tháinig a mhac, Alasdair Crotach, i gcomharbacht air. 
Saol.
Comharbas.
De réir R.C. MacLeod staraí na gclann san luath 20ú haois, rugadh Uilliam Dubh timpeall na bliana 1415. Ba mhac é le ceann feadhna Chlann MhicLeòid Iain Borb.
Richard Barrington. Nádúraí Éireannach ab ea Richard Manliffe Barrington. Rugadh i 1849 é san Fhásach Rua in aice le Bré, Contae Chill Mhantáin agus fuair sé bás i mBaile Átha Cliath ar an 15 Meán Fómhair 1915. 
Feirmeoir agus luachálaí talún ab ea Barrington. Cuireadh oideachas air i gColáiste na Tríonóide áit ar ghnóthaigh sé MA. Scríobh sé tuairiscí ar fhlóra Loch Rí, Loch Éirne, Binn Ghulbain, Toraigh agus na Blascaodaí go léir a d’fhoilsigh Acadamh Ríoga na hÉireann, ach tá an chuid is mó dá pháipéir eolaíochta ar éanlaith. Is é an saothar is cáiliúla dá chuid ná "The migration of birds, as observed at Irish lighthouses and lightships including the original reports from 1888–97, now published for the first time, and an analysis of these and of the previously put together with an appendix giving the measurements of about 1600 wings". Níor cuireadh ach 350 cóip den saothar 667 leathanach seo i gcló.
Bhí Barrington ar cheann de na ceannairí ón Acadamh Ríoga na hÉireann ar thuras taiscéalaíochta go Rocal sa bhliain 1896 le Robert Lloyd Praeger agus John A. Harvie Brown, nádúraí Albanach as "Dùn na Bàis" (1844–1916).
Ainm speiceasach (zó-eolaíocht ). San ainmníocht zó-eolaíochta, is é an t-ainm speiceasach (nó buafhocal speiceasach) an dara cuid (an dara hainm) laistigh d’ainm eolaíoch speicis (Ainmníocht dhéthéarmach). Is é an chéad chuid d’ainm speicis ainm an ghéineas nó an t-ainm géineasach. Mínítear na rialacha agus na rialacháin a rialaíonn ainm speicis nua a thabhairt san alt tuairisc ar speicis.